Oehh, kuskil peaks kuidagi selle kokku võtma, mis ikkagi Petrone Minu-sarja peapuudus on ja see on pealiskaudsus. Stereotüüpidesse laskumine. On see toimetaja minnalaskmine või sarja omaniku? Enamus asju, mida ma lugenud olen, pärineb inimestelt, kes elanud sihtkohas aasta või tibakene rohkem. Üksikud vaid, kel ka tõesti miskit öelda  selle maa kohta, mis kaanel kirjas. Üksikud, kelle loost saab rohkem aimu taustast, inimestest, asjadest. Faktiloetelu, kes millal valitses, millal oli kodusõda, kus on ägedamad restoranid jne suudab kokku panna igaüks teatmeteoste ja Lonely Planeti põhjal. Ilmub jälle teos "Minu …" ja lõpptulemina loeme inimese elulugu, kes elas vastavas riigis ühes linnas pool aastat. Ei, väga kaval sarja nimi siiski - igal inimesel on õigus oma arvamusele ja elule. Siiski tahaks kangesti asutada ise kirjastuse ja teha  anti-sarja pealkirjaga "Aga minu …".